CELEX: C2006/326/96
Language: da
Date: 2006-12-30 00:00:00
Title: Sag C-466/06: Anmodning om præjudiciel afgørelse indgivet af Tribunal de grande instance de Nanterre (Frankrig) den 21. november 2006 — Société Roquette Frères SA mod Direction générale des douanes et des droits indirects og Recette principale de Gennevilliers de la Direction générale des douanes et des droits indirects

30.12.2006   
            
            
               DA
            
            
               Den Europæiske Unions Tidende
            
            
               C 326/47
            
         Anmodning om præjudiciel afgørelse indgivet af Tribunal de grande instance de Nanterre (Frankrig) den 21. november 2006 — Société Roquette Frères SA mod Direction générale des douanes et des droits indirects og Recette principale de Gennevilliers de la Direction générale des douanes et des droits indirects
   (Sag C-466/06)
   (2006/C 326/96)
   Processprog: fransk
   Den forelæggende ret
   Tribunal de grande instance de Nanterre
   Parter i hovedsagen
   
      Sagsøger: Société Roquette Frères SA
   
      Sagsøgt: Direction générale des douanes et des droits indirects og Recette principale de Gennevilliers de la Direction générale des douanes et des droits indirects
   Præjudicielle spørgsmål
   
               1)
            
            
               Principalt
               Er artikel 24, stk. 2 i [Rådets] forordning (EØF) nr. 1785/81 (1), artikel 27, stk. 3, i [Rådets] forordning (EF) nr. 2038/1999 (2), artikel 1 i [Kommissionens] forordning (EF) nr. 2073/2000 (3), artikel [1], stk. 2, i [Kommissionens] forordning (EF) nr. 1745/2002 (4) og artikel 1 i [Kommissionens] forordning (EF) nr. 1739/2003 (5) gyldige, idet de fastsætter maksimale basismængder for produktion af isoglucose for Frankrigs kontinentale område uden at tage hensyn til den isoglucose, som er produceret i denne medlemsstat mellem den 1. november 1978 og den 30. april 1979 som mellemprodukt, der bruges til fremstilling af andre produkter med salg for øje?
            
         
               2)
            
            
               Subsidiært
               Er Kommissionens forordning (EØF) nr. 1443/82 (6) og (EF) nr. 314/2002 (7) ugyldige under hensyn til henholdsvis artikel 33 i Rådets forordning (EF) nr. 2038/1999 og artikel 15 i Rådets forordning (EF) nr. 1260/2001 om den fælles markedsordning for sukker (8) og henset til principperne om proportionalitet og forbud mod forskelsbehandling, idet de for så vidt angår beregningen af produktionsafgift ikke foreskriver, at de mængder sukker, er indeholdt i forarbejdede, udførte produkter, udelukkes fra finansieringsbehov uden [eksport]restitution?
            
         
      (1)  Rådets forordning (EØF) nr. 1785/81 af 30.6.1981 om den fælles markedsordning for sukker (EFT L 177, s. 4).
   
      (2)  Rådets forordning (EF) nr. 2038/1999 af 13.9.1999 om den fælles markedsordning for sukker (EFT L 252, s. 1).
   
      (3)  Kommissionens forordning (EF) nr. 2073/2000 af 29.9.2000 om nedsættelse i sukkersektoren for produktionsåret 2000/01 af garantimængden inden for ordningen med produktionskvoter og de forventede maksimale forsyningsbehov for raffineringsindustrien inden for præferenceimportordningerne (EFT L 246, s. 38).
   
      (4)  Kommissionens forordning (EF) nr. 1745/2002 af 30.9.2002 om nedsættelse i sukkersektoren for produktionsåret 2002/03 af garantimængden inden for ordningen med produktionskvoter og de forventede maksimale forsyningsbehov for raffineringsindustrien inden for præferenceimportordningerne (EFT L 263, s. 31).
   
      (5)  Kommissionens forordning (EF) nr. 1739/2003 af 30.9.2003 om nedsættelse i sukkersektoren for produktionsåret 2003/04 af garantimængden i forbindelse med produktionskvoter og de forventede maksimale forsyningsbehov for raffineringsindustrien i forbindelse med præferenceimport (EUT L 249, s. 38).
   
      (6)  Kommissionens forordning (EØF) nr. 1443/82 af 8.6.1982 om gennemførelsesbestemmelser for kvotaordningen for sukker (EFT L 158, s. 17).
   
      (7)  Kommissionens forordning (EF) nr. 314/2002 af 20.2.2002 om gennemførelsesbestemmelser for kvoteordningen for sukker (EFT L 50, s. 40).
   
      (8)  Rådets forordning (EF) nr. 1260/2001 af 19.6.2001 om den fælles markedsordning for sukker (EFT L 178, s. 1).